KAMART จับมือ “มิสแกรนด์” ตั้ง “เคเอ็มจีไอ” บุกตลาดเครื่องสำอางในปท.-ตปท.
KAMART ร่วม “มิสแกรนด์ อินเตอร์เนชั่นแนล” ตั้ง “เคเอ็มจีไอ” พัฒนาสินค้าและสร้างแบรนด์ ภายใต้เครื่องหมายการค้าแบรนด์ Face it และ BEAUTILOZ หวังขยายตลาดในประเทศและต่างประเทศ
KAMART ร่วม “มิสแกรนด์ อินเตอร์เนชั่นแนล” ตั้ง “เคเอ็มจีไอ” พัฒนาสินค้าและสร้างแบรนด์ ภายใต้เครื่องหมายการค้าแบรนด์ Face it และ BEAUTILOZ หวังขยายตลาดในประเทศและต่างประเทศ
17 ก.พ. 2566

บริษัท คาร์มาร์ท จำกัด (มหาชน) หรือ KAMART เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า คณะกรรมการบริษัทอนุมัติการร่วมทุนกับ บริษัท มิสแกรนด์ อินเตอร์เนชั่นแนล จำกัด (มหาชน) ในการจัดตั้งบริษัทย่อย ภายใต้ชื่อ บริษัท เคเอ็มจีไอ จำกัด ประเภทจำหน่ายส่งและปลีกเครื่องสำอาง เพื่อพัฒนาสินค้าและสร้างแบรนด์ ภายใต้เครื่องหมายการค้าแบรนด์ Face it และ BEAUTILOZ พร้อมจัดจำหน่ายเครื่องสำอางและผลิตภัณฑ์ดูแลบำรุงผิวทั้งภายในและต่างประเทศ โดยใช้นางงามและเครือข่ายนางงามทั้งภายในและต่างประเทศ เพื่อขยายสินค้าไปยังในประเทศและต่างประเทศ ทั้งนี้ใช้งบประมาณการลงทุนราว 10 ล้านบาท โดยออกฝ่ายละ 5 ล้านบาท